1196



1196 (MCXCVI) a fost un an al calendarului iulian.

Evenimente 
 14 ianuarie: Tratatul de la Gaillon dintre regele Richard Inimă de Leu al Angliei și Filip August al Franței; în paralel, Richard începe construirea fortăreței Château-Gaillard.
 20 februarie: Papa Celestin al III-lea emite o bulă pentru instituirea unei ierarhii ecleziastice latine în Cipru, paralelă cu cea greacă.
 8 aprilie: După moartea regelui Knut Eriksson, Suedia intră într-o lungă perioadă de dispute dinastice.
 25 aprilie: La moartea regelui Alfonso al II-lea al Aragonului, stăpânirile sale se divid.
 5 mai: Conciliul de la Paris, convocat după ce papa Celestin al III-lea anulase concluziile conciliului de la Compiegne privitor la divorțul regelui Filip August al Franței de Ingeborg de Danemarca; nu se ajunge la niciun rezultat.
1 sau 16 iunie: Regele Filip August al Franței se căsătorește la Compiegne cu Agnes de Meranie; urmează repetate proteste din partea papalității.
 3 iulie: Al-Adel, care primise de la fratele său Saladin castelele cucerite de la cruciatul Renaud de Chatillon de pe malul răsăritean al Iordanului, îl înlătură din Damasc pe nepotul său Al-Afdhal și îl închide în fortăreața Salkhad.
 25 august: Se constituie congregația eremitică de la Fiore, fondată de abatele cistercian Gioacchimo da Fiore și aprobată de către papa Celestin al III-lea.

Nedatate 
 decembrie: O răscoală a populației din Sicilia provoacă o nouă intervenție a împăratului Henric al VI-lea în Italia; conducătorii răscoalei sunt orbiți.
Comitatul Geldre anexează provincia Veluwe, scindând în două posesiunile episcopatului de Utrecht.
După asasinarea lui Asan de către pretendentul și nepotul său Ivanko, acesta din urmă ocupă Târnovo și face apel la intervenția bizantină; puterea este însă preluată de Petru, fratele lui Asan, iar Ivanko se refugiază în Bizanț.
Foamete înregistrată în întreaga Anglie.
Generalul Ch'oe Ch'ung-hon preia controlul puterii în Coreea.
 Potrivit unei legende populare, prințul galez Madog of Gwynedd ar fi ajuns în America de Nord, în ceea ce este astăzi statul Alabama.
Răscoală populară a sărăcimii din Londra, condusă de William Fetz Osbern.
Regele Serbiei, Ștefan Nemania, se retrage la Muntele Athos.
 Victorie a bulgarilor conduși de Asan asupra trupelor bizantine comandate de sebastocratorul Isaac Comnenul la Serres, în Tracia.

Arte, științe, literatură și filozofie 
 Cronicarul Andre de Marchiennes începe lucrul la "Istoria regilor Franței".
 Genul literar L'amour courtois se răspândește în Portugalia și Galicia (unde se compilează în cadrul Cancioneiro Geral).

Înscăunări 
 8 aprilie: Sverker al II-lea, rege al Suediei (1196-1208)
 23 aprilie: Emeric, rege al Ungariei (1196-1205).
25 aprilie: Alphonse al II-lea, conte de Provence (1196-1209)
 25 aprilie: Petru al II-lea "Catolicul", rege al Aragonului (1196-1213).
 15 august: Filip, duce de Suabia.
 Ștefan Prvovencani, mare prinț al Serbiei.

Nașteri 
 3 ianuarie: Tschuchimikado, împărat al Japoniei (d. 1231).
 Alice de Champagne, regentă în Regatul Ierusalimului (d. 1246).
 Alberico da Romano, condottier și trubadur italian (d. 1260).
 Ramon Vidal de Bezaudun, trubadur, poet și gramatician spaniol (d. 1252).

Decese 
 8 aprilie: Knut I Eriksson, rege al Suediei (n. ?)
 23 aprilie: Bela al III-lea, rege al Ungariei (n. 1148).
 25 aprilie: Alfonso al II-lea, rege al Aragonului, conte de Barcelona, Provence și Roussillon (n. 1157).
 12 august: Henric al IV-lea de Luxemburg (n. ?)
 15 august: Conrad al II-lea, duce de Suabia (n. 1173)
 11 septembrie: Maurice de Sully, episcop francez (n. ?)
 Asan, conducător al celui de al doilea țarat bulgar (n. ?)
 Meinard, episcop leton de Riga (n. 1134)
Vsevolod Sviatoslavici, cneaz de Trubchevsk și Kursk (n. ?)

Vezi și 
 Listă de conducători de stat din 1196

1196